Norsk Redaktørforening

Styremøte 9. mai 2023, Bergen

SHU

Sak 2023-28: Kommende møter og arrangementer

Pressefrihetens dag ble markert 3. mai, i samarbeid med de andre presseorganisasjonene og International Press Institute. Dagen startet med kransnedleggelse ved minnesmerket for den illegale presse, og ble avsluttet med et felles seminar på Pressens hus fra kl. 17-19. Gjester var den ukrainske gravejournalisten Valeriya Egoshina. Belarusiske eksiljournalister deltok også. [Opptak finnes her.](https://presse.no/np-nyhet/pressefrihetens-dag-3-mai-2/) Norsk PEN arrangerte filmvisning av ITHAKA (filmen om Julian Assange) rett i etterkant av seminaret, med innledning ved Stella Moris Assange.

Påmeldingen til [Medieleder 2023](https://www.nored.no/Redaktoernyheter/Medieleder-programmet-er-klart) og NRs landsmøte 10. mai er god. Pr 4. mai er det 223 deltakere inkludert gjester. Temaer i årets program er kunstig intelligens, pressefrihet og det å rapportere journalistisk fra autoritære regimer, redaktørrollen og ledelse. Det blir som vanlig også en «Slik gjør vi det»-sesjon med deling av gode prosjekter. Innenfor dette blir det også en gjennomgang av nye adganger myndighetene har til å overvåke kommunikasjon over internett, og konsekvensene dette kan ha for kildevern og journalistiske arbeidsmetoder. Det vil også bli en mediepolitisk debatt der kulturministeren deltar. NRs formelle landsmøte og MBLs årsmøte vil, som styret er kjent med, bli arrangert underveis i konferansen, før og etter den mediepolitiske debatten. Formell invitasjon til landsmøtet ble sendt ut til NRs medlemmer 1. februar, med påminnelse rett over påske. Etter styremøtet blir det kom-sammen-arrangement på Hotel Norge kl. 20.00.

Neste år arrangeres Nordiske Mediedager fra 2.-3. mai. Det gjør det umulig for oss å arrangere Medieleder dagen før, på 1. mai. Sekretariatet har diskutert saken med MBL og er innstilt på å legge konferansen til et annet sted enn Bergen. Sannsynlig tidspunkt er begynnelsen av juni. I styrets møte er det naturlig å diskutere aktuelle steder å legge konferansen til. Sekretariatet kan orientere nærmere i møtet.

Den 13. juni arrangerer Oslo Redaktørforening og NJ Oslo kurs i journalistikk på skadested, for sommervikarer og andre som trenger en oppfriskning. Kurset vil bli tatt opp og delt med alle medlemmer i NR, slik at det også blir et tilbud til redaksjoner andre steder i landet.

Det blir NR-styremøte på Utøya den 14. juni, med avreise fra Oslo sentrum ca kl 12.00. Her håper vi at vi får med så mange som mulig fra styret som velges 10. mai. På Utøya blir det omvisning, styremøte og felles middag. Vi setter opp felles transport begge veier.

Sammen med de øvrige medieorganisasjonene planlegger NR aktiviteter under Arendalsuka som i år arrangeres 14. – 18. august. Vi leier oss inn på Mediescenen hos Agderposten, og er i gang med planleggingen av to sesjoner – en om ytringsfrihet i arbeidslivet og en mediepolitisk debatt.

Som tidligere avgjort arrangeres høstmøtet onsdag 1. og torsdag 2. november i Oslo. Her ser det ut til at det blir et samarbeid mellom NR og LLA om dag 2 av konferansen. Høstmøtets første dag og middag avholdes på Oslo Event Hub. Dag 2 blir antakelig i Pressens hus. Sekretariatet vil starte arbeidet med høstmøtet rett etter Medieleder-konferansen.

Sekretariatet deltar på IPIs landskonferanse i Wien 25.-26. mai og på World Expression Forum på Lillehammer 30. og 31. mai.

15. juni er det planlagt et møte mellom kulturministeren, teknologiplattformene og mediebransjen. Forrige gang det ble arrangert et slikt møte var i mars 2022. I forbindelse med møtet vil medieorganisasjonene legge fram overordnede prinsipper for plattformene. Et førsteutkast til tekst ble presentert for styret på forrige møte. Disse prinsippene vi bli overlevert kulturministeren i et møte 16. mai.

NR har fått positive tilbakemeldinger på de digitale redaktørlunsjene som er gjennomført i vår, og det planlegges flere slike – blant annet om den såkalte Politiloggen (også kalt Oslo-piloten.)

I juni vil utvalgene som Norsk Presseforbund har nedsatt og som har sett på temaene spons og selvmord, legge fram sine konklusjoner. I etterkant vil forslagene bli sendt på høring, og det vil være aktuelt å engasjere NRs regionforeninger til debatter om de to viktige temaene.

31. august er det planlagt et velkomstseminar for nye medlemmer i Pressens hus. NR-sekretariatet vil i tillegg se nærmere på hvilke redaktørkurs som skal prioriteres i høstsemesteret.

**Neste styremøte blir onsdag 14. juni på Utøya.**

En oversikt over deltakere på møter i NR-regi 2013-2023 følger som vedlegg 1.

Forslag til vedtak: Møteplanen vedtas i tråd med sekretariatets innstilling og de endringer som ble gjort i styrets møte.

**Oversikt over NRs møter og enkelte andre relevante arrangementer. Sist oppdatert 2023-05-04**

|  |  |  |  |  |
| --- | --- | --- | --- | --- |
|  | DATO | STED | ARRANGEMENT – TEMA | MERKNADER |
| 2023 |  |  |  |  |
|  | **Ons 10. mai** | **Bergen** | **NRs landsmøte/Medieleder** |  |
|  | Ons 10. - fred 12. mai | Bergen | Nordiske Mediedager |  |
|  | **Tirs 14. juni** | **Utøya** | **Styremøte, omvisning og middag** |  |
|  | Mand 14.- torsd 18. aug | Arendal | Arendalsuka |  |
|  | Torsd 31. aug | Oslo | Velkomstseminar for nye NR-medlemmer | Arrangeres kl 13.00-18.00 |
|  | **Tirsd 19. sept** | **digitalt** | **Styremøte kl 16.00** |  |
|  | Lørd 21. okt | Oslo | Dataskup |  |
|  | Lørd 27.-sønd 29. okt | Oslo | Gull og gråstein |  |
|  | **Tirsd 31. okt** | **Oslo** | **Regionledersamling kl 13.00** |  |
|  | **Tirsd 31. okt** | **Oslo** | **Styremøte kl 17.00** | Avsluttes med felles middag med styret og regionlederne |
|  | **Onsd 1. – tors 2. nov** | **Oslo** | **Høstmøtet** |  |
|  | Fred 10. – sønd 12. nov | Tromsø | Svarte Natta |  |
|  | **Tirs 28. nov** | **digitalt** | **Styremøte kl 16.00** |  |
| 2024 |  |  |  |  |
|  | Fre 15. – sønd 16. mars | Hamar | Landsmøte LLA |  |
|  | Fre 12.-sønd 14. april | Tønsberg | SKUP |  |
|  | Ons 1.-fre 3. mai | Bergen | Nordiske mediedager | NB! Ikke mulig med Medieleder 1. mai. |
|  | Ons 25. – fre 27. sept | ? | Strategiseminar for NR-styret |  |

Vedlegg 1

|  |
| --- |
|  |

**Deltakere på møter i NR-regi i perioden 2012-2022 – oppdatert 2023-05-04**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **2013** | **2014** | **2015** | **2016** | **2017** | **2018** | **2019** | **2020** | **2021** | **2022** | **2013** |
| Vårmøtet | 120 | 125 (Bg) | 119 (Bg) | 139 (Bg) | 95 (Trh) | 121 (Bg) | 128 (Bg) | avlyst | 125 (dig) | 220 |  |
| Høstmøtet | 110 (Gm) | 100 (Gm) | 127(Oslo) | 142 (Oslo) | 116 (Bg) | 119 (Oslo) | 105 (Tromsø) | 114 | 130 (Oslo) | 112 (Oslo) |  |
| Bli en bedre redaktør I |  |  |  |  |  |  |  |  |  |  |  |
| Bli en bedre redaktør II |  |  |  |  |  |  |  |  |  |  |  |
| Velkomstseminar | 18 | 25 | 16 | 20 | 11 | 22 | 22 | 19 | 37(dig) | 22+12 | 17 |
| Ny i redaktørrollen |  |  |  |  |  | 10 | 8 | 13 |  |  |  |
| Komp: Innsyn | 5 | - | 8 | - |  |  |  |  |  |  |  |
| Komp: Rettslige rammer | 10 |  |  | - |  |  |  |  |  |  |  |
| Komp: Slik unngår du… | 22 | 20 | 15+27 | 12 | 13 | 21 | 17 |  | 25 |  |  |
| Komp: Ledelse | 15 | 12 | 5 | 12 | 9+5 | 4+6 | 7+8 |  |  |  |  |
| Komp: Medarbeidere | 11 | 8 | 4 | 10 | 8 | 7 | 5 |  |  |  |  |
| Komp: Lov og plakat | 9 |  |  |  |  |  |  |  |  |  |  |
| Komp: Arbeidsrett | 13 | 8 | 7 | 8 | 8+4 | 6+8 | 14 |  |  |  |  |
| Komp: Opphavsrett | 10 | 10 | 16 | - | 11+8 | 14+6 | - |  | 14+5 | 23 |  |
| Komp: Lov, plakat, etikk |  | 6 | 6 |  | 7+4 |  | 10 |  | 16 | 17 |  |
| Komp: Digitalredaktører |  | 17 | 12 | 9 | - |  |  |  |  |  |  |
| Komp: Digitalt kildevern |  |  | 9 | 8 | - |  |  |  |  |  |  |
| Komp: Sosiale medier |  |  |  |  |  | 10 | 10 |  |  |  |  |
| NR Kompetanse MoR\* | 8 |  |  |  |  |  |  |  |  |  |  |
| NR Kompetanse NNR |  |  | 20 | 25 | 20 |  |  |  |  |  |  |
| NR Kompetanse RoAR |  |  |  |  |  |  |  |  |  |  |  |
| NR Kompetanse Vestafj |  | 10 | 9 |  |  |  |  |  |  |  |  |
| Topplederseminar– del 1, 2, 3 | 18 (1) | 18 (2)+ 14(3) |  |  |  |  |  |  |  |  |  |
| Kurs fagpresseredaktører |  |  |  |  |  |  | 14 |  | 21 |  |  |
| Teknologi-kurs -samarb m IJ |  |  |  |  |  |  |  | 9 |  |  |  |
| Digital redaktørlunsj |  |  |  |  |  |  |  |  | 115 | 50 | 53 |
| **Totalt** | **369** | **373** | **400** | **385** | **319** | **354** | **348** | **155** | **513** | **456** |  |